Jabarkan Fangi'ila (Pengenalan) dari Hambu-hambu dalam bahasa nias

I'a si lö ebua ba si lö ide-ide, fondrege wa'anaunia so ba zi 100 seti ma samete,FL (fork length), ba sindruhunia sito'ölönia ma sifagölötö ha ba zi 60 cm. Töla hulu gi'a andre, owuge'e araidö-raidö, ba hulö so ma'ifu zafusi, ba talu so zokhoi-khoi, ba la'a-la'ania awuzi-wuzi. Ba hiza hambu-hambu andre, löhadöi huna-huna. Hiza hewa'ae simanö da'ö, ba so göi zohuna-huna sauri ba wetaro  corselet faoma ‘'gurat sisi.

Ifö gi'a da'a no'ide-ide, salere. Khoi-khoi  ma sisir saring so ba 29-34 (berjumlah 29-34) ba giwo-iwo, moroi ba högö. Fere-fere siföföna si so ba hulu, so ba zi 11-24 rozi ndroinia, fere-fere sidua, sahatö ba fere-fere si'oföna, so ya'i gotalua ma'ifu. Fere-fere si so ba naha tanöbö'ö, so dombua zitedou ma (flaps) ba gotalua were-fere zi so ba dalu. Fere-fere sigide-ide (finlet) 8-10 ngawua si so ba dölahulu, ba so 6-8 buah sahatö ba gi'o.

Sito'ölö Nifalua Hambu-hambu (Agihan dan kebiasaan)

Ngawalö hambu-hambu simane Tongkol como tesöndra ba nasi sanaukhu-naukhu ba Indo-Pasifik Barat, ya'ia da'ö ba nasi Samudera Hindia ibörötaigö ba zi'anörö'ö ba Afrika Selatan, Somalia, Laut Merah, Laut Arab, ilau ia ofeta ba India, ba Asia Tenggara faoma ba Indonesia, ofeta ba wetaro gaekhula Australia; ilau ia ba Samudera Pasifik, ilau ia miyöu ba nasi Jepang fetaro raya, miraya ofeta gatumbukha ba Austraila, faoma ba gatumbukha ba hulo si so ba Pasifik ofeta Hawaii faoma Kepulauan Marquesas.

I'a da'a epipelagis faoma neritik, ya'ia da'ö sangiagö asi sebolo ba wa'aukhu 18°-29 °C. Hulö gi'a tuna tanöbö'o, ngawalö da'a asese mongawawa orudu ba zisambua ngawawa soya sifagölö wa'egesolo fefu. Simane Thunnus albacares side-idenia, Katsuwonus pelamis, Auxis sp., simanö göi Megalaspis cordyla, si so ba zisambua ngawawa ba si ba zi 100 ofeta 5.000 rozi gi'a.

Tongkol como lö ifili-fili gönia, i'a guro, cumi-cumi simanö göi sotong, ba i'a tanöbö'ö. Ba ginötönia, hambu-hambu andre i'a ia göi faoma i'a setuhuk ba i'a cucut.

Baŵa wa'oya hambu-hambu andre, oi fabö'ö dozi banua. Simane ba Afrika Timur I'onarai baŵa si sara ofeta bawa si önö; ba Filipina ba mbawa sitölu ofeta baŵa silima; ba Indonesia ba mbawa Siŵalu ofeta baŵa sifulu, ba Kepulauan Seychelles, ba mbaŵa sifulu ofeta ba mbaŵa si lima.